Man sterf toe lamppaal op hom valBetoging in Rocklandsweg, Kariega (Foto: @trafficupdatePE/Twitter) Nkosinathi Lukas (38), ŉ plaaslike inwoner in Kariega in die Oos-Kaap is Donderdagoggend vroeg dood toe ŉ lamppaal op hom geval het. Kapt. Andre Beetge, woordvoerder van die polisie, sê die voorval het plaasgevind tydens ŉ gewelddadige betoging in Rocklandsweg. Die gemeenskap betoog oor dienslewering in die gebied. “ŉ Groep mense het die pad verby Gunguluza kort voort 05:00 versper. Hulle was besig om ŉ beton-lamppaal op te lig, wat gebruik is om die pad te versper, toe dit omgeval en Lukas op die kop getref het.” Lukas is op die toneel dood verklaar. “ŉ Passasierbus en twee bakkies is ook tydens die betoging aan die brand gesteek. Niemand is nog in hegtenis geneem nie.” ŉ Geregtelike doodsondersoek word gedoen na Lukas se afsterwe. HEADSUP: MT> @trafficupdatePE: Rocklands Road this morning.Protesting service delivery. pic.twitter.com/M7PzQjZOK1 — The Fatal Moves Team (@FatalMoves) June 2, 2022